বুকে আশা নিয়ে অপেক্ষায় আছেন মালিহা। অন্য দিকে একমাত্র মেয়েকে অনেক বুঝিয়ে সুঝিয়ে ষষ্ঠ শ্রেণী থেকে এসএসসি, এইচএসসি শেষ করিয়ে আইন বিষয়ে অনার্স করাচ্ছেন। অনার্স প্রায় শেষের পথে। মিষ্টি দৃঢ়সঙ্কল্প নিয়ে সামনের দিকে এগিয়ে চলেছে। ছোটবেলা থেকেই ও ভীষণ জিদি আর বাবার ওই ঘটনার পর ওর জিদটা আরো বেড়ে গেছে। জীবনের গুরুত্বপূর্ণ সময়ে বাবাকে কাছে পেল না। অনেক কষ্টে পড়ার টাকা ও সংসার চালাতে হয়েছে। মিষ্টি অনেক আইনজীবীর সাথে কথা বলেছে ওর বাবার মামলার ব্যাপারে। এরই মাঝে ওর ওকালতি পড়া শেষ হলো। ওকে ব্যারিস্টারি পড়তে হবে। তবে তার আগে বাবাকে মুক্ত করতে হবে। এ ব্যাপারে ওকিলদের সাথে কথা বলে সব তথ্য জোগাড় করে বাবাকে মুক্ত করে মায়ের সামনে এনে দু’জনকে পাশাপাশি দাঁড় করিয়ে দিলো।